32001D0184
L 067/77
JURNALUL OFÍCIAL AL UNIUNII EUROPENE
DECIZIA COMISIEI
din 27 februarie 2001
de modificare a Deciziei 92/452/CEE de stabilire a listelor cu echipele de colectare a embrionilor și cu echipele de producere a embrionilor aprobate în țările terțe pentru exportul de embrioni de animale din specia bovină către Comunitate
[notificată cu numărul C(2001) 451]
(Text cu relevanță pentru SEE)
(2001/184/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), astfel cum a fost modificată ultima dată prin Actul de aderare al Austriei, Finlandei și Suediei, în special articolul 8,
întrucât:
(1)
Decizia 92/452/CEE (2) a Comisiei, astfel cum a fost modificată ultima dată prin Decizia 2000/557/CE (3), stabilește o listă cu echipele de colectare a embrionilor și cu echipele de producere a embrionilor aprobate în țările terțe pentru exportul de embrioni de animale domestice din specia bovină către Comunitate.
(2)
Serviciile sanitar-veterinare competente din Canada au înaintat o cerere de modificare a listei cu echipele aprobate oficial pe teritoriul lor pentru exportul de embrioni de animale domestice de specia bovină către Comunitate. Este deci necesară modificarea listei cu echipele aprobate. Comisia a primit garanții privind respectarea cerințelor prevăzute la articolul 8 din Directiva 89/556/CEE.
(3)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În anexa la Decizia 92/452/CEE, pe lista referitoare la Canada, se adaugă următoarele echipe:
CA
E 1535
Optimum Genetics Ltd
4246 Albert St Regina, Saskatchewan
S4S 3R9
Dr. Duncan K. Hockley
CA
E1375
Clinique vétérinaire Frampton Ent
112 rue Audet Frampton, Québec
GOR 1MO
Dr. Clermont Roy
Articolul 2
Prezenta decizie se adresează statelor membre.
Adoptată la Bruxelles, 27 februarie 2001.